**Spune-i**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spune-i vântului să bată cu parfum de visuri mari

În pădurea de-mplinire unde vreascuri tu tot cari.

Spune-i soarelui să-ajungă în căsuța ascunsă-n piept

Ca să-și țină fericirea fruntea sus, spatele drept.

Spune-i cerului să plângă peste zile mohorâte

Ca să crească-n suflet flori peste buruieni urâte.

Și mai spune-i Domnului că-ți dorești să fii mai bun

Iar eu mă rog pentru tine sub o creangă de alun

Ca să ai înțelepciune în alegerile tale

De visuri, iubiri și fapte ce îmbracă-a vieții cale.